Sanobar Sodiqova

Sanobar Sodiqova – teatr va dublyaj aktrisasi.

 Hayoti 
Sanobar Sodiqova 1969-yil 12-aprelda Toshkent viloyati, Oqqo‘rg‘on tumanida tavallud topgan. 1984–1988-yillarda Yunus Rajabiy musiqa pedagogika bilim yurtida, 1990–1994-yillarda Toshkent teatr va rassomchilik san’ati institutining qo‘g‘irchoq teatri aktyorligi fakultetida tahsil olgan.

 Ijodi 
Aktrisa faoliyatini dastlab Yosh tomoshabinlar teatridan boshlagan. 1995-yilda O‘zbekiston Milliy Teleradiokompaniyasining “Oqshom ertaklari” ko‘rsatuvida boshlovchi sifatida ishlaydi. 1997-yildan esa O‘zbekiston MTRKda boshlovchi va muharrir sifatida faoliyat yuritadi. 2012 -yilga qadar televideniyada “Oqshom ertaklari”, “Maktublar va kabutarlar” dasturlarini olib borgan.

 Dublyajdagi faoliyati 
Sanobar Sodiqova 2001-yilda “Sohibjamol va Maxluq” (Sohibjamol obrazi) multfilmidagi debyut ishi bilan dublyaj sohasiga qadam qo‘ygan. Aktrisa bugunga qadar “Tutash taqdirlar” (Nargiza), “Opa-singillar” (Feruza Saidovaga), “Feride” (Feride), “Elparvar” (Feruza Yusupovaga), “Telba” (Shirin), “Vir va Zara” (Shabu), “Hovli” (Denis, Dudu), “Sevgi iztirobi” (Zaynab, Vildan, Leyla), “G‘aroyib doktor” (Nazli), “Zolim Istanbul” (Sheniz, Jeren, Oyba), “Beqaror” (Gul, Zehra, Yaren), “Qora niyat” (Zeyneb) kabi milliy va xorijiy badiiy filmlar hamda teleseriallarga ovoz bergan.

 Kinodagi faoliyati 
Sanobar Sodiqova “Go‘zallik siri” (2006), “Zumrad va Qimmat” (2007), “O‘zga sayyoralik er” (2012), “Kuch birlikda” (2013-2014), “Orzular fasli” (2016) kabi filmlarda rol ijro etgan.

 Havolalar